Z A P I S N I K
                                  36. sjednice Vijeća Mjesnog odbora Mlinovi,
održane 23. svibnja 2024.
u MO Mlinovi, Jahorinska 5,
s početkom u 18.00 sati  

Nazočni  članovi Vijeća:
Sendi Numan, predsjednik Vijeća
Silva Vresk, potpredsjednica Vijeća
Zlatko Domljan, član Vijeća
Marko Erdeljac, član Vijeća
Gordan Vergles, član Vijeća

Sjednicu vodi Sendi Numan, predsjednik Vijeća
Zapisnik – Silva Vresk, potpredsjednica Vijeća
 
             Predsjednik Vijeća konstatira da je na sjednici prisutno 5 od 5 članova Vijeća.
             
             Potpredsjednica Vijeća snima sjednicu o čemu su nazočni obaviješteni. 
             Predsjednik Vijeća daje na glasanje zapisnik sa 35. sjednice koji je jednoglasno usvojen.
             Predsjednik Vijeća daje na glasanje dnevni red 36. sjednice koji je jednoglasno dopunjen točkom Prijedlog idejnog rješenja sadržaja i izgleda parka Mihaljevac – donošenje zaključka.    

DNEVNI RED

1. Zahtjev građana – postavljanje uzdignute plohe – Mlinovi kod kbr.118 – donošenje zaključka
2. Prijedlog idejnog rješenje sadržaja i izgleda parka Mihaljevac – donošenje zaključka
3. Tekuća problematika 
4. Pitanja, prijedlozi i obavijesti


1) Zahtjev građana – postavljanje uzdignute plohe – Mlinovi kod kbr.118 – donošenje zaključka

Skupina stanovnika koji žive u ulici Mlinovi obratili su se zamolbom za postavljanje ležećeg policajca s pješačkim prijelazom kod kbr broja 118 zbog brojnih prometnih nezgoda posljednjih godina a koje su posljedica prekomjerne brzine. Posljednja nezgoda dogodila se 17.04.2024. godine kod kbr. 114 na sreću samo s materijalnim posljedicama. Zbog djelomično ravnog dijela ulice Mlinovi na potezu od križanja s ulicom Kalabarevo vrelo prema ambasadi Narodne Republike Kine, unatoč ležećim policajcima vozila razviju veću brzinu prije ulaska u zavoj kod kbr 118. 

VMO Mlinovi jednoglasno donosi zaključak kojim se traži izmještanje uzdignute plohe koja se nalazi u ulici Mlinovi kod ambasade Narodne Republike Kine na novu traženu lokaciju kod kbr 118 na mjesto postojećeg pješačkog prijelaza. Na uzdignutu plohu predlaže se iscrtavanje pješačkog prijelaza. Izmještanje se predlaže jer postojeća uzdignuta ploha uzrokuje slijevanje oborinskih voda u dvorište stanovnika ulice Mlinovi kbr 135 koje je potvrđeno mnogobrojnim video zapisima.

2) Prijedlog idejnog rješenja sadržaja i izgleda parka Mihaljevac – donošenje zaključka

Vezano za park Mihaljevac VMO Mlinovi jednoglasno donosi zaključak kojim daje slijedeće prijedloge/zahtjeve za idejno rješenje sadržaja i zgleda:
1. ograđeni park zelenom ogradom živicom (ktč 3326/1 i ktč 3326/2)
2. dječje igralište sa spravama ograđeno drvenom ogradom 
3. kombinirani teren (košarkaško igralište/igralište za mali nogomet)
4. teretana na otvorenom sa spravama za vježbanje
5. stol za stolni tenis
6. sjenica
7. nekoliko stolova i klupa za sjedenje za odrasle
8. mala fontana s pitkom vodom 
9. cvjetnjak
10. pokazni mlin u prirodnoj veličini za edukativne svrhe
11. parking prostor uz proširenje postojećeg (ktč 3326/16 cijela, ktč 3326/17 dio, ktč 3326/8 dio od ulice Mlinovi prema potoku)

3) Tekuća problematika

3.1. Traži se sanacija rupa oko šahtova na lokaciji ulica Mlinovi kbr 31 i 63a  (poslati slike šahtova Gradskoj četvrti).

3.2. Traži se izmještanje dva prometna znaka na lokaciji ulica Mlinovi kbr 59 (znak ograničenje brzine i znak opasnosti desni zavoj) koja se nalaze uz ogradu okućnice bliže uz cestu, te izmještanje prometnog znaka na lokaciji ulica Mlinovi kbr 73 (znak opasnosti od klizanja) bliže uz cestu jer se ne vidi.

3.3. Traži se postavljanje prometne kamere na lokaciju između dućana Spar i ulice Vodenica na mjesto gdje pokriva oba smjera.


4) Pitanja, prijedlozi i obavijesti  

4.1. Predlaže se da Gradska četvrt zatraži Ministarstvo unutarnjih poslova dozvolu za postavljanje kamera (video nadzora) oko zgrade mjesne samouprave, Jahorinska 5.
4.2. U ime stanara Snježničkih stuba traži se da relevantne osobe iz nadležnih službi Grada budu nazočne na slijedećoj sjednici VMO Mlinovi 20. lipnja 2024. godine koje bi dale pojašnjenje zašto već 4 godine nije došlo do realizacije tražene sanacije Snježničkih stuba. Moli se povratna informacija imena i prezimena osoba koje će biti nazočne na sjednici. Stanari Snježničkih stuba nemaju više strpljenja i razmišljaju o kolektivnoj tužbi.
4.3. Predlaže se privremeno postavljanje klupica i nadstrešnice na privremeno stajalište autobuse linije 102 na Mihaljevcu iznad WC-a.

Sjednica je završena u 18:59 sati.  

KLASA: 024-08/24-003/1002
URBROJ: 251-13-11-2/003-24-1
Zagreb, 23. svibnja 2024.


Zapisnik obradila: Mirela Gašpert Bertić

  
                 Zapisnik sastavila:
	Potpredsjednica Vijeća, Silva Vresk, v.r.
	


                                                                                                               Predsjednik Vijeća
Mjesnog odbora Mlinovi
                                                                                                            Sendi Numan, v.r.

